CELEX: 32005D0240
Language: sl
Date: 2005-03-11 00:00:00
Title: 2005/240/: Odločba Komisije z dne 11. marca 2005 o odobritvi metod za razvrščanje prašičjih trupov na Poljskem (notificirano pod dokumentarno številko K(2005) 552)

19.3.2005   
            
            
               SL
            
            
               Uradni list Evropske unije
            
            
               L 74/62
            
         
      ODLOČBA KOMISIJE
   
   z dne 11. marca 2005
   o odobritvi metod za razvrščanje prašičjih trupov na Poljskem
   (notificirano pod dokumentarno številko K(2005) 552)
   (Besedilo v poljskem jeziku je edino verodostojno)
   (2005/240/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da mora biti razvrščanje prašičjih trupov določeno z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Odobritev metode za razvrščanje prašičev je odvisna od skladnosti metode z maksimalnim odstopom pri statistični napaki pri razvrščanju. Ta odstop je bil določen v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Vlada Poljske je zaprosila Komisijo za odobritev treh metod za razvrščanje prašičjih trupov in predložila rezultate svojih poskusov z razrezi, ki so bili izvedeni pred dnem pristopa, s predložitvijo dela II Protokola, kakor je predvideno v členu 3 Uredbe (EGS) št. 2967/85.
            
         
               (3)
            
            
               Presoja te prošnje je pokazala, da so pogoji za odobritev teh metod razvrščanja izpolnjeni.
            
         
               (4)
            
            
               Člen 2 Uredbe (EGS) št. 3220/84 določa, da so države članice lahko pooblaščene za predvidevanje obdelave prašičjih trupov, ki se razlikujejo od standardne obdelave, opredeljene v istem členu, kjer takšno odstopanje upravičujejo trgovska praksa ali tehnične zahteve.
            
         
               (5)
            
            
               Na Poljskem mora biti zaradi tradicije pri obdelavi trupov in posledično trgovske prakse mogoča obdelava trupa skupaj s trebušnim salom, ledvicami in trebušno prepono. To je treba upoštevati pri prilagoditvi zabeležene teže teži za standardno obdelavo.
            
         
               (6)
            
            
               Sprememba aparatur ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj; zato se lahko sedanja odobritev prekliče.
            
         
               (7)
            
            
               Ukrepi, predvideni v tej odločbi, so v skladu z mnenjem Upravljalnega odbora za svinjsko meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov na Poljskem se v skladu z Uredbo (EGS) št. 3220/84 odobri uporaba naslednjih metod:
   
               (a)
            
            
               naprava, imenovana „Capteur Gras/Maigre – Sydel (CGM)“, in z njo povezane metode ocenjevanja, podrobneje opredeljene v delu 1 Priloge;
            
         
               (b)
            
            
               naprava, imenovana „Ultra FOM 300“, in z njo povezane metode ocenjevanja, podrobneje opredeljene v delu 2 Priloge;
            
         
               (c)
            
            
               naprava, imenovana „Fully automatic ultrasonic carcass grading (Autofom)“, in z njo povezane metode ocenjevanja, podrobneje opredeljene v delu 3 Priloge.
            
         Glede naprave „Ultra FOM 300“, ki se nanaša na prvi odstavek, točke (b), se določi, da mora biti po opravljenem postopku merjenja na trupu možno preveriti, ali je naprava izmerila vrednosti meritve T1 in T2 na mestu, določenem v točki 3, dela 2, Priloge. Ustrezno označitev mesta merjenja je treba opraviti sočasno s postopkom merjenja.
   Člen 2
   Ne glede na standardno obdelavo iz člena 2(1) Uredbe (EGS) št. 3220/84 je treba prašičjim trupom pred tehtanjem in razvrščanjem odstraniti trebušno salo, ledvice in trebušno prepono. Zaradi postavitve ponudbe cen za prašičje trupe na primerljivi podlagi se zabeležena masa toplega trupa zmanjša:
   
               (a)
            
            
               pri trebušni priponi za 0,23 %;
            
         
               (b)
            
            
               pri trebušnem salu in ledvicah za:
               
                           —
                        
                        
                           1,90 % pri trupih prašičev s stopnjama mesnatosti S in E,
                        
                     
                           —
                        
                        
                           2,11 % pri trupih prašičev s stopnjo mesnatosti U,
                        
                     
                           —
                        
                        
                           2,54 % pri trupih prašičev s stopnjo mesnatosti R,
                        
                     
                           —
                        
                        
                           3,12 % pri trupih prašičev s stopnjo mesnatosti O,
                        
                     
                           —
                        
                        
                           3,35 % pri trupih prašičev s stopnjo mesnatosti P.
                        
                     
         Člen 3
   Spremembe naprav ali metod ocenjevanja niso dovoljene.
   Člen 4
   Ta odločba je naslovljena na Republiko Poljsko.
   
      V Bruslju, 11. marca 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      METODE ZA RAZVRŠČANJE PRAŠIČJIH TRUPOV NA POLJSKEM
      Del 1
      CAPTEUR GRAS/MAIGRE – SYDEL (CGM)
      
                  1.
               
               
                  Razvrščanje prašičjih trupov se opravi z napravo, imenovano „Capteur Gras/Maigre – Sydel (CGM)“.
               
            
                  2.
               
               
                  Naprava mora biti opremljena s sondo visoke ločljivosti Sydel širine 8 mm, z infrardečo svetlečo diodo (Honeywell) in dvema svetlobnima senzorjema (Honeywell). Obratovalna razdalja med njimi je med 0 in 105 mm.
                  Izmerjene vrednosti se preračunajo v predvideni delež mesnatosti s pomočjo same naprave CGM.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 50,11930 – 0,62421X1 + 0,26979X2
                  
                  kjer je:
                  
                              
                                 
                           
                           
                              =
                           
                           
                              predvideni odstotek mesnatosti trupa,
                           
                        
                              X1
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 6 centimetrov od vzdolžne osi trupa med tretjim in četrtim zadnjim rebrom,
                           
                        
                              X2
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot X1.
                           
                        Ta enačba velja za trupe, ki tehtajo med 60 in 120 kilogrami.
               
            Del 2
      ULTRA-FOM 300
      
                  1.
               
               
                  Razvrščanje prašičjih trupov se opravi z napravo, imenovano „Ultra-FOM 300“.
               
            
                  2.
               
               
                  Naprava mora biti opremljena z ultrazvočno sondo s frekvenco 3,5 MHz (Krautkrämer MB 4 SE). Ultrazvočni signal se digitalizira, shrani in obdela z mikroprocesorjem.
                  Naprava Ultra-FOM sama preračuna rezultate meritev v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  pri čemer je:
                  
                              
                                 
                           
                           
                              =
                           
                           
                              predvideni odstotek mesnatosti trupa,
                           
                        
                              T1
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 7 cm od vzdolžne osi trupa, na zadnjem rebru,
                           
                        
                              T2
                              
                           
                           
                              =
                           
                           
                              debelina hrbtne slanine (vključno s kožo) v milimetrih, merjena 7 cm od vzdolžne osi trupa med tretjim in četrtim zadnjim rebrom,
                           
                        
                              M1
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot T1,
                           
                        
                              M2
                              
                           
                           
                              =
                           
                           
                              debelina mišice v milimetrih, merjena istočasno in na istem mestu kot T2.
                           
                        Ta enačba velja za trupe, ki tehtajo med 60 in 120 kilogrami.
               
            Del 3
      FULLY AUTOMATIC ULTRASONIC CARCASS GRADING (AUTOFOM)
      
                  1.
               
               
                  Razvrščanje prašičjih trupov se opravi z napravo, imenovano „Autofom (Fully automatic ultrasonic carcass grading)“.
               
            
                  2.
               
               
                  Naprava mora biti opremljena s 16 ultrazvočnimi pretvorniki s frekvenco 16,2 MHz (Krautkrämer SFK 2 NP), med katerimi je obratovalna razdalja 25 mm.
                  Pri podatkih dobljenih s pomočjo ultrazvoka se meri debelina hrbtne slanine in mišice.
                  Rezultati meritev se preračunajo v predvideni delež mesnatosti s pomočjo računalnika.
               
            
                  3.
               
               
                  Delež mesnatosti trupa se izračuna na podlagi 55 merilnih točk in z uporabo naslednje enačbe:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  pri čemer je:
                  
                              
                                 
                           
                           
                              =
                           
                           
                              predvideni odstotek mesnatosti trupa,
                           
                        x1, x2... x126 so spremenljivke, ki se jih meri z Autofomom.
               
            
                  4.
               
               
                  Opis merilnih točk in statistične metode so v delu II Protokola, ki ga je Poljska poslala Komisiji v skladu s členom 3(3) Uredbe (EGS) št. 2967/85.
                  Enačba velja za trupe, ki tehtajo med 60 in 120 kilogrami.